**R E C T I F I C A R E**

**la** **Hotărârea** **Consiliului Judeţean Cluj nr.** **63/2022 privind nominalizarea pe beneficiari a sumei de 2.000,00 mii lei aprobată prin Hotărârea Consiliului Județean Cluj nr. 21/2022 la Capitolul 67.02 Activități Sportive**

Având în vedere Referatul nr. 22.060/31.05.2022 privind rectificarea la Hotărârea Consiliului Judeţean Cluj nr. 63/2022 privind nominalizarea pe beneficiari a sumei de 2.000,00 mii lei aprobată prin Hotărârea Consiliului Județean Cluj nr. 21/2022 la Capitolul 67.02 Activități Sportive;

Luând în considerare:

* Cererea de finanțare nr. 11.530/22.03.2022 depusă la Consiliul Județean Cluj de către Asociația Club Sportiv Sports Culture Cluj-Napoca în conformitate cu prevederile Legii nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare şi în baza Hotărârii Consiliului Judeţean Cluj nr. 14/2015, pentru aprobarea Regulamentului privind acordarea de finanţare nerambursabilă de la bugetul Judeţului Cluj pentru structurile sportive din Judeţul Cluj, cu modificările ulterioare;
* sesizarea transmisă telefonic de către reprezentantul Asocisței Clubul Sportiv Sports Culture Cluj-Napoca;

În conformitate cu prevederile art. 224 din Anexa la Hotărârea Consiliului Judeţean Cluj nr. 170/2020 privind aprobarea Regulamentului de organizare şi funcţionare a Consiliului Judeţean Cluj, rectificată;

În temeiul dispozițiilor art. 71 alin. (1) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

La Hotărârea Consiliului Judeţean Cluj nr. 63/2022 privind nominalizarea pe beneficiari a sumei de 2.000,00 mii lei aprobată prin Hotărârea Consiliului Județean Cluj nr. 21/2022 la Capitolul 67.02 Activități Sportive;

se face următoarea

**r e c t i f i c a r e:**

1. **În cuprinsul Anexei** ”Nominalizarea pe beneficiari a sumei de 2.000,00 mii lei aprobată prin Hotărârea Consiliului Județean Cluj nr. 21/2022 la Capitolul 67.02 Activități Sportive, la poziția Nr. crt. 34 ”Cluj-Napoca”, coloana a treia în loc de sintagma “*Traversarea prietenească a Tarniței - Ediția a V-a/Sportul pentru toți*” se va citi sintagma “ *Traversarea prietenească a Tarniței - Ediția a V-a/Sportul pentru toți și Inot masters/Promovarea sportului de performanță*”.
2. Prezenta rectificare se comunică Direcţiei Generale Buget-Finanţe, Resurse Umane; Asociației Clubul Sportiv Sports Culture Cluj-Napoca, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

Alin Tișe Simona Gaci

**Nr. 15 din 06 iunie 2022**